সুরিনামে পরিবহনের সুব্যবস্থা মূলত দেশটির উত্তরাংশেই সীমাবদ্ধ। দেশটিতে প্রায় ৫০০০ কিমি দীর্ঘ রাস্তা আছে। মূল মহাসড়কটি পূর্ব-পশ্চিমে বিস্তৃত এবং এটি আলবিনা ও নিউ নিকারি-কে সংযুক্ত করেছে। কোন যাত্রীবাহী রেল পরিবহন নেই। সমুদ্র উপকূলীয় শহর ও দেশের অভ্যন্তরের গ্রামগুলির মধ্যে নৌ-পরিবহনই প্রধান। পারামারিবো এবং নিউ নিকারি প্রধান সমুদ্র বন্দর। মোয়েঙ্গো, পারানাম এবং স্মালকাল্ডেন বক্সাইট পরিবহনের জন্য গুরুত্বপূর্ণ কেন্দ্র। সুরিনামের প্রধান বিমানবন্দর জান্দেরিজে অবস্থিত। জাতীয় বিমান সংস্থার নাম সুরিনাম এয়ারলাইন্স।

দেশটিতে অনেকগুলি বেতার স্টেশন এবং কয়েকটি টেলিভিশন স্টেশন আছে। মূলত ওলন্দাজ ও অন্যান্য ভাষায় অনুষ্ঠান সম্প্রচারিত হয়। ১৯৯৭ সালের তথ্য অনুযায়ী প্রতি ১০০০ জন সুরিনামবাসীর ৭২৮ জনের রেডিও, ২৫৩ জনের টেলিভিশন এবং ১৮২ জনের টেলিফোন সংযোগ ছিল।

ঔপনিবেশিক সরকার
প্রশাসনিক অঞ্চলসমূহ
পরিবহন ও যোগাযোগ
বেসামরিক সরকারের পুনঃপ্রতিষ্ঠা